
Vă înaintăm, alăturat, RAPORTUL asupra Proiectului de Lege privind combaterea și prevenirea actelor cu caracter pedofil și a infracțiunilor contra libertății și integrității sexuale ale persoanelor, trimis cu adresa nr. PL- x 461 din 10 aprilie 2018 şi înregistrat cu nr. 4c-13/386 din 11 aprilie 2019.
     În raport cu obiectul şi conţinutul său, proiectul de lege face parte din categoria legilor organice.
                                            PREŞEDINTE,

                                            Mihai – Alexandru Badea

RAPORT

asupra Proiectului de Lege privind combaterea și prevenirea actelor cu character pedofil și a infracțiunilor contra libertății și integrității sexuale ale persoanelor

În conformitate cu prevederile art. 94 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Proiectul de Lege privind combaterea și prevenirea actelor cu character pedofil și a infracțiunilor contra libertății și integrității sexuale ale persoanelor, trimis cu adresa nr. PL-x 461/2018  din 10 aprilie 2018 şi  înregistrat cu nr. 4c-13/386  din 11 aprilie 2018.
Potrivit prevederilor art. 75 din Constituţia României, republicată şi ale dispozițiilor art. 91 alin. (9) pct. 2 din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în data de 5 septembrie 2018, potrivit art. 75 alin. (2) teza a III – a din Constituția României, republicată. 
Consiliul Legislativ, prin avizul nr. 147 din 2 martie 2018, a avizat negativ proiectul de lege.
Guvernul României a transmis două puncte de vedere prin care precizează că Parlamentul va decide asupra oportunității adoptării inițiativei legislative.
Proiectul de lege are ca obiect de reglementare instituirea unor măsuri pentru combaterea şi prevenirea violenţei şi abuzurilor sexuale împotriva minorilor, în scopul ocrotirii şi sprijinirii bunei dezvoltări fizice şi psihice a acestora.
În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat iniţiativa legislativă, expunerea de motive, avizul Consiliului Legislativ și punctele de vedere al Guvernului în şedinţa online din 18 februarie 2021. 


La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.

Cu ocazia dezbaterilor s-a constatat că reglementarea legală propusă prin inițiativa legislativă, care instituie un asemenea tip de sancțiuni, trebuie corelată cu prevederile prin care se instituie principiul respectării drepturilor omului, consacrat prin Constituție, precum și prin tratatele privind drepturile omului la care România este parte.                 De asemenea, s-a constatat că textul inițiativei legislative nu respectă cerințele de claritate și previzibilitate necesare normelor prevăzute de legea penală.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor respingerea Proiectului de Lege privind combaterea și prevenirea actelor cu character pedofil și a infracțiunilor contra libertății și integrității sexuale ale persoanelor.
În raport cu obiectul şi conţinutul reglementării, proiectul de lege face parte din categoria legilor organice.
               PREŞEDINTE,                                                           SECRETAR,
    Mihai – Alexandru Badea                                         Cristian – Tudor Băcanu
Consilier parlamentar, Paul Şerban

